ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
आयव्हरी कोस्टमध्ये संयुक्त राष्ट्र वाळवंटीकरण विरोधी संकेत कराराच्या पंधराव्या सदस्य परिषदेत केंद्रीय मंत्री भूपेंदर यादव यांनी केले भाषण
नवी दिल्ली, 10 मे 2022
“आपल्याला सांभाळणाऱ्या भूमीची काळजी घेण्याचा जागतिक तापमानवाढीविरुद्धच्या लढाईत उपयोग होईल”, असे मत केंद्रीय पर्यावरण, वन आणि हवामानबदल मंत्री भूपेंदर यादव यांनी व्यक्त केले. ते आज आयव्हरी कोस्टमध्ये UNCCD म्हणजेच संयुक्त राष्ट्र वाळवंटीकरण विरोधी संकेत कराराच्या पंधराव्या सदस्य परिषदेत उद्घाटनपर पूर्णसत्रात बोलत होते. यावेळी त्यांनी पर्यावरणानुकूल जीवनशैली अंगीकारण्याचा पुरस्कार केला.
'भूमीची स्थिती खालावत चाललेली असतानाही जग उपभोगवादी आणि चंगळवादी जीवनशैली चालूच ठेवते आणि तरीही आपली भूमी आपल्याला सतत देत राहील अशी अपेक्षा बाळगते', या मुद्द्याकडे लक्ष वेधून त्यांनी त्यावर जोरदार मांडणी केली. "केवळ उपभोगच घेत राहण्याची दिशा आपण सामूहिकपणे बदलणे ही काळाची गरज आहे. 'वापर आणि फेकून द्या' ही मनोवृत्ती पृथ्वीसाठी हानिकारक आहे.", असे त्यांनी ठामपणे सांगितले.
जागतिक तापमानवाढीचा भूमीवर होणारा परिणाम विशद करताना ते म्हणाले, "जागतिक तापमानवाढीबाबत विकसित राष्ट्रांची भूतकाळात आणि वर्तमानातही सर्वाधिक आहे. त्यामुळे उत्सर्जन कपातीत त्यांनी पुढाकार घेतल्याशिवाय, माणसे आणि पृथ्वी दोन्हींना वाचविणे शक्य होणार नाही."
पुढे त्यांनी भारताच्या अध्यक्षीय कारकीर्दीत केलेल्या महत्त्वपूर्ण कृतींची माहिती दिली. "पुनःस्थापना व पुनरुज्जीवनासाठी जागतिक पातळीवर चालणाऱ्या प्रमुख कार्यक्रमांमध्ये नामनिर्देशन देण्याची मागणी जगाकडून येताच भारत सरकारने असे सहा कार्यक्रम निश्चित केले. त्यांतून 125 लाख हेक्टर क्षरित जमिनीचे पुनरुज्जीवन करण्याचा उद्देश आहे." असे यादव यांनी सांगितले.
आपल्या भाषणाच्या शेवटी यादव यांनी 'सामूहिक वचनबद्धता सर्वच देशांकडून प्रत्यक्ष कृतीत रूपांतरित होण्याची अपेक्षा व्यक्त केली. सार्वजनिक व खासगी संस्था तसेच सर्वसामान्य व्यक्ती यांनी भूमीचे क्षपण व क्षरण रोखण्याच्या जागतिक आव्हानाला सामोरे जाण्यासाठी महत्त्वपूर्ण भूमिका बजावावी, त्या दिशेने संसाधनांची निर्मिती करावी अशी अपेक्षाही त्यांनी व्यक्त केली. त्याचबरोबर, या परिषदेतून सकारात्मक परिणाम साधला जाण्यासाठी भारताकडून सातत्यपूर्ण पाठबळ मिळेल अशी ग्वाहीदेखील भूपेंदर यादव यांनी दिली.S.Kane/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
वाणिज्य आणि उदयोग मंत्रालय
केंद्रीय वाणिज्य आणि उद्योग मंत्री पीयूष गोयल तसेच युरोपियन मुक्त व्यापार संघटनेचे  उच्चस्तरीय शिष्टमंडळ यांच्यात लंडनमध्ये यशस्वी बैठक
नवी दिल्ली, 12 जुलै 2023
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री पीयूष गोयल आणि युरोपियन मुक्त व्यापार संघटनेचे  उच्चस्तरीय शिष्टमंडळ यांच्यात लंडनमध्ये दोन दिवसीय बैठक झाली. स्वित्झर्लंडच्या आर्थिक व्यवहार मंत्री हेलेन बडलागर आर्टिडा यांनी ‘इफ्ता’ शिष्टमंडळाचे नेतृत्व केले. अत्यंत फलदायी ठरलेल्या दोन दिवसीय बैठकीचा आज समारोप झाला. संघटनेच्या सदस्य देशांतील फार्मास्युटिकल, मशिनरी आणि इलेक्ट्रॉनिक्स या क्षेत्रांतील उद्योग भागधारक यावेळी उपस्थित होते.
व्यापार आणि आर्थिक भागीदारी करार  वाटाघाटी त्वरित पूर्ण करण्याच्या सामायिक उद्दिष्टासह, पीयूष गोयल आणि बडलिगर आर्टिडा यांच्यातील चर्चा फलदायी ठरली. त्यांनी महत्त्वपूर्ण मुद्द्यांवर तपशीलवार चर्चा केली. भारत आणि इफ्ता यांच्यात एक निष्पक्ष, परस्पर फायदेशीर आणि सर्वसमावेशक व्यापार करार करणे हे या वाटाघाटींचे प्राथमिक उद्दिष्ट आहे.
गेल्या काही महिन्यांमध्ये भारत आणि ‘इफ्ता’ ने ‘तेपा’ वाटाघाटी लवकर पूर्ण व्हाव्यात यासाठी उभयपक्षी वचनबद्धतेवर प्रकाश टाकत, त्यांच्या प्रतिबद्धतेत लक्षणीय वाढ केली आहे. लंडनमधील बैठकीने या वचनबद्धतेला आणखी बळ मिळाले. दोन्ही बाजूंनी अंतिम कराराच्या दिशेने वाटचाल करण्याची तीव्र इच्छा दर्शविली.
बैठकीतील प्रगतीबद्दल गोयल यांनी समाधान व्यक्त केले. चर्चेच्या रचनात्मक आणि सहयोगी स्वरूपाविषयी मते मांडली. भारत आणि इफ्ता या दोघांच्याही आकांक्षा पूर्ण करणार्या दृढ आर्थिक संबंधांना प्रोत्साहन देणाऱ्या आणि शाश्वत विकासाला चालना देणाऱ्या सर्वसमावेशक व्यापार कराराच्या महत्त्वावर त्यांनी भर दिला.
आर्टिडा यांनीही गोयल यांच्या सूरात सूर मिसळला आणि भारत सरकारच्या सक्रिय दृष्टिकोनाची प्रशंसा केली. सर्वसमावेशक ‘तेपा’ करारा द्वारे साकारल्या जाणाऱ्या सकारात्मक फलनिष्पत्तीबद्दल त्यांनी विश्वास व्यक्त केला.
लंडनमधील यशस्वी बैठकीमुळे भारत आणि इफ्ता यांच्यात सुरू असलेल्या वाटाघाटींना आणखी गती मिळाली. दोन्ही क्षेत्रांमधील आर्थिक सहकार्य आणि व्यापार वाढवण्याची क्षमता ओळखून दोन्ही बाजूंनी ‘तेपा’ ला चालना देण्याच्या त्यांच्या वचनबद्धतेची पुष्टी केली आहे. अंतिम करार भारत आणि ‘इफ्ता’साठी नवीन सखोल आर्थिक सहकार्यासाठी वाढ आणि समृद्धीचा मार्ग तयार करेल.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 62
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 213.01 कोटी मात्रांचा टप्पा केला पार
12 ते 14 वयोगटातील 4.04 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 56,745
गेल्या 24 तासात 7,219 नव्या कोरोना रुग्णांची नोंद.
रुग्ण बरे होण्याचा दर सध्या 98.68%,
सध्याचा साप्ताहिक पॉझिटिव्हिटी दर 2.42%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 213.01  कोटींचा टप्पा पार केला आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.04  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,186
|
|
2nd Dose
|
|
1,01,07,178
|
|
Precaution Dose
|
|
67,80,269
|
|
FLWs
|
|
1st Dose
|
|
1,84,34,799
|
|
2nd Dose
|
|
1,76,99,997
|
|
Precaution Dose
|
|
1,32,00,525
|
|
Age Group 12-14 years
|
|
1st Dose
|
|
4,04,24,341
|
|
2nd Dose
|
|
3,03,91,513
|
|
Age Group 15-18 years
|
|
1st Dose
|
|
6,17,15,384
|
|
2nd Dose
|
|
5,24,27,661
|
|
Age Group 18-44 years
|
|
1st Dose
|
|
56,06,60,028
|
|
2nd Dose
|
|
51,33,78,863
|
|
Precaution Dose
|
|
6,58,21,991
|
|
Age Group 45-59 years
|
|
1st Dose
|
|
20,39,17,305
|
|
2nd Dose
|
|
19,63,79,117
|
|
Precaution Dose
|
|
3,65,03,055
|
|
Over 60 years
|
|
1st Dose
|
|
12,75,90,916
|
|
2nd Dose
|
|
12,27,50,054
|
|
Precaution Dose
|
|
4,15,10,054
|
|
Precaution Dose
|
|
16,38,15,894
|
|
Total
|
|
2,13,01,07,236
भारतातील रुग्णसंख्या सध्या 56,745 इतकी आहे, ती देशाच्या एकूण रुग्णसंख्येच्या तुलनेत 0.13% इतकी आहे.
परिणामी, भारतात रुग्ण बरे होण्याचा दर 98.68%. झाला आहे.
गेल्या 24 तासांत 9,651 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,38,65,016 झाली आहे.
गेल्या 24 तासात 7,219 नव्या कोरोना रुग्णांची नोंद झाली.
गेल्या 24 तासात एकूण 3,64,886 चाचण्या करण्यात आल्या. भारताने आतापर्यंत एकूण 88.68  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.42% तर दैनंदिन पॉझिटिव्हिटी दर 1.98% आहे.
उपराष्ट्रपती कार्यालय
मातृभाषा, संस्कृती आणि निसर्गाचे रक्षण करणे ही तेलुगू साहित्यिक विश्वनाथ सत्यनारायण यांना खरी आदरांजली ठरेल: उपराष्ट्रपती
उपराष्ट्रपतींच्या हस्ते विश्वनाथ सत्यनारायण यांच्या 125 व्या जयंती सोहळ्याचे उद्घाटन
नवी दिल्ली, 10 सप्टेंबर 2020
मातृभाषा, भारतीय संस्कृती, मुल्ये आणि पर्यावरणाचे रक्षण हीच तेलुगू साहित्यिक विश्वनाथ सत्यनारायण यांना खरी आदरांजली ठरेल, असे प्रतिपादन उपराष्ट्रपती एम. वेंकैय्या नायडू यांनी केले.
कवीसम्राट विश्वनाथ सत्यनारायण यांच्या 125 व्या जयंतीनिमित्त विश्वनाथ साहित्य पीठाने आयोजित केलेल्या कार्यक्रमाचे उपराष्ट्रपतींनी आभासी पद्धतीने उद्घाटन केले. अलौकिक साहित्यकाराचे वर्णन करताना नायडू यांनी भारतीय संस्कृती आणि परंपरेचे मूर्तिमंत पाईक असे त्यांचे वर्णन केले.
विश्वनाथ सत्यनारायण हे रामायणाला तेलुगूचे रुप देणारे पहिले लेखक आहेत, त्यांना या कार्यासाठी प्रतिष्ठीत ज्ञानपीठ पारितोषक मिळाले.
आपल्या लेखनातून त्यांनी मातृभाषा, संस्कृती संवर्धन आणि पर्यावरण रक्षणाचे महत्त्व अधोरेखीत केले, असे उपराष्ट्रपती म्हणाले.
निसर्गाचे रक्षण ही जनचळवळ झाली पाहिजे, असे नायडू म्हणाले.
मातृभाषेत प्राथमिक शिक्षण दिल्यास मुलांच्या भावनिक आणि बौद्धिक विकासास मदत होते हे लक्षात घेता, संस्कृती, भाषा आणि परंपरा एकत्रित झाल्यावर मुले समग्र पद्धतीने शिक्षण घेऊ शकतात, असे ते म्हणाले.
नवीन शैक्षणिक धोरण-2020 मध्ये एकात्मिक शिक्षणाला महत्त्व दिल्याचे नायडू यांनी सांगितले. ते म्हणाले, एनईपी-2020 मध्ये 21 व्या शतकातील आव्हानांचा सामना करण्याच्या उद्देशाने विद्यार्थ्यांना आंतरराष्ट्रीय दर्जाचे कौशल्य आणि ज्ञान मिळणार आहे.
उपराष्ट्रपतींनी, विश्वनाथ यांच्या साहित्याचा दाखला देत सांगितले की, परिपक्वतेमुळे एखाद्याला मातृभाषेतल्या शिक्षणामुळेच कोणतीही भाषा शिकता येते.
उपराष्ट्रपती नायडू म्हणाले की विश्वनाथ यांच्या साहित्यिक रचनेत कादंबर्या, समीक्षात्मक लेखन, कविता, महाकाव्ये, नाटकं, गाणी आणि पद्याचा समावेश होता. अनेक तेलुगू साहित्यिकांना विश्वनाथ सत्यनारायण यांच्यापासून प्रेरणा मिळाली.
ते म्हणाले की, विश्वनाथ यांच्या कार्यावर तरुण लेखकांनी जास्तीत जास्त संशोधन आणि अभ्यास केला आहे.M.Chopade/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 75
पंतप्रधान कार्यालय
"मेघालयच्या 50 व्या राज्य स्थापना दिनानिमित्त पंतप्रधानांचे भाषण
"मेघालयाने जगाला निसर्ग, प्रगती, संवर्धन आणि पर्यावरण शाश्वततेचा संदेश दिला आहे"
"मेघालय प्रतिभावान कलाकारांनी परिपूर्ण आहे आणि शिलाँग चेंबर कॉयरने त्याला नवी उंची दिली आहे"
“देशाला मेघालयच्या समृद्ध क्रीडा संस्कृतीकडून खूप आशा आहेत”
"मेघालयातील भगिनींनी बांबू विणण्याच्या कलेचे पुनरुज्जीवन केले आहे आणि येथील कष्टकरी शेतकरी सेंद्रिय राज्य म्हणून मेघालयची ओळख बळकट करत आहेत"
नवी दिल्ली, 21 जानेवारी 2022
पंतप्रधान नरेंद्र मोदी यांनी मेघालयच्या 50 व्या राज्य स्थापना दिनानिमित्त मेघालयच्या जनतेचे अभिनंदन केले आहे. राज्याच्या स्थापनेत आणि विकासात योगदान देणाऱ्या प्रत्येकाला त्यांनी वंदन केले. यावेळी बोलताना त्यांनी पंतप्रधान झाल्यानंतर ईशान्य प्रदेश परिषदेच्या बैठकीला उपस्थित राहण्यासाठी शिलाँगला दिलेल्या भेटीची आठवण करून दिली. 3 ते 4 दशकांनंतर कोणत्याही पंतप्रधानांनी केलेला राज्याचा हा पहिला दौरा होता. निसर्गाच्या सान्निध्यात असणारी माणसे म्हणून त्यांची ओळख अधिक दृढ करण्यासाठी त्यांनी राज्यातील जनतेला परिपूरक ठरविले. "मेघालयाने जगाला निसर्ग, प्रगती, संवर्धन आणि पर्यावरणीय शाश्वततेचा संदेश दिला आहे", श्री मोदी म्हणाले.
‘व्हिस्लिंग व्हिलेज’ आणि प्रत्येक गावातील गायकांच्या परंपरेचा संदर्भ देत पंतप्रधानांनी कला आणि संगीत क्षेत्रातील राज्याच्या योगदानाला सलाम केला. ते म्हणाले की ही भूमी प्रतिभावान कलाकारांनी परिपूर्ण आहे आणि शिलाँग चेंबर कॉयरने तिला नवीन उंचीवर नेले आहे. मेघालयच्या समृद्ध क्रीडा संस्कृतीकडून देशाला मोठ्या आशा असल्याचे त्यांनी नमूद केले.
सेंद्रिय शेतीच्या क्षेत्रात राज्याच्या वाढत्या प्रसिद्धीचीही पंतप्रधानांनी दखल घेतली. "मेघालयातील भगिनींनी बांबू विणण्याच्या कलेचे पुनरुज्जीवन केले आहे आणि येथील कष्टकरी शेतकरी सेंद्रिय राज्य म्हणून मेघालयची ओळख बळकट करत आहेत", ते म्हणाले.
चांगले रस्ते, रेल्वे आणि हवाई संपर्कासाठी सरकारच्या वचनबद्धतेचा पंतप्रधानांनी पुनरुच्चार केला. राज्यातील सेंद्रिय उत्पादनांना नवीन स्वदेशी आणि जागतिक बाजारपेठ मिळावी यासाठी उपाययोजना करण्यात आल्याचे त्यांनी सांगितले. केंद्राच्या योजना लोकांपर्यंत नेण्यासाठी राज्य सरकार सर्वतोपरी प्रयत्न करत आहे. पीएम ग्रामीण सडक योजना आणि राष्ट्रीय उपजीविका अभियान यांसारख्या योजनांचा मेघालयला फायदा झाला आहे. वर्ष 2019 मध्ये केवळ 1 टक्के कुटुंबापासून सुरू झालेले जल जीवन अभियान आज 33 टक्के कुटुंबांपर्यंत नळाद्वारे पाणीपुरवठा करत आहे. लस वितरणासाठी ड्रोन वापरणाऱ्या राज्यांपैकी मेघालय हे पहिले राज्य आहे, अशी माहिती पंतप्रधानांनी दिली.
पर्यटन आणि सेंद्रिय उत्पादनांव्यतिरिक्त नवीन क्षेत्रे विकसित करण्यासाठी मेघालयातील लोकांना निरंतर समर्थन आणि दृढनिश्चयाचे आश्वासन देत पंतप्रधानांनी भाषणाचा समारोप केला.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी कन्या शिक्षण प्रवेश उत्सव अभियानाचे केले कौतुक
नवी दिल्ली, 8 मार्च 2022
‘कन्या शिक्षण प्रवेश उत्सव अभियान’ “जास्तीतजास्त मुलींना शिक्षणाचा आनंद मिळवून देणारा एक अनुकरणीय प्रयत्न” असल्याचे पंतप्रधान, नरेंद्र मोदी यांनी म्हटले आहे. ही मोहीम यशस्वी करण्यासाठी प्रयत्न करण्याचे आवाहनही त्यांनी केले. प्रत्येक तरुणीला शिक्षण आणि कौशल्य मिळवता यावे यासाठी ही मोहीम आहे.
केंद्रीय महिला आणि बालविकास मंत्री स्मृती झुबिन इराणी यांच्या ट्विटला उत्तर देताना, पंतप्रधानांनी ट्विट केले आहे.
“जास्तीतजास्त मुलींना शिक्षणाचा आनंद मिळावा यासाठीचा हा एक अनुकरणीय प्रयत्न! एक राष्ट्र म्हणून आपण सर्वांनी एकत्र येऊन ही चळवळ यशस्वी करूया".S.Thakur/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
कॅश व्हॅनसाठी अधिसूचना जारी
रस्तेवाहतूक आणि महामार्ग मंत्रालयाने 23 फेब्रुवारी 2022 रोजी एक अधिसूचना जारी केली असून ज्यानुसार स्वयंचलित वाहन उद्योग मानक- 163:2020 मध्ये नमूद केल्यानुसार वेळोवेळी सुधारणा केल्याप्रमाणे भारतीय मानक ब्युरो कायदा 2016अंतर्गत संबंधित बीआयएस आवश्यकता अधिसूचित होईपर्यंत केलेल्या किमान आवश्यकतांचे अनुपालन करेल..
यामुळे स्पेशल पर्पज व्हेईकल म्हणून कॅश व्हॅन्सचे उत्पादन, मान्यतेसाठी चाचणीचा प्रकार आणि नोंदणी करण्यासाठी सुविधा उपलब्ध होईल.
युवा व्यवहार आणि क्रीडा मंत्रालय
केंद्रीय मंत्रिमंडळाने भारत आणि ऑस्ट्रेलिया यांच्यात क्रीडा क्षेत्रातील सहकार्याच्या सामंजस्य कराराला दिली मंजुरी
नवी दिल्ली, 16 ऑगस्ट 2023
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने भारत सरकारचे केंद्रीय युवा व्यवहार आणि क्रीडा मंत्रालय, आणि ऑस्ट्रेलिया सरकारचा आरोग्य आणि वृद्ध काळजी विभाग यांच्यातील, क्रीडा क्षेत्रातील सहकार्यावरील सामंजस्य कराराला मंजुरी दिली आहे.
भारत आणि ऑस्ट्रेलिया यांच्यातील क्रीडा क्षेत्रातील या द्विपक्षीय आदानप्रदान उपक्रमांमुळे क्रीडा विज्ञान, तंत्रज्ञान आणि पायाभूत सुविधांच्या क्षेत्रातील ज्ञान आणि कौशल्याचा विस्तार करण्यास मदत होईल. या द्विपक्षीय आदानप्रदान कार्यक्रमांतर्गत समाविष्ट क्रीडापटू आणि प्रशिक्षक यांचे प्रशिक्षण आणि निष्ठा, तळागाळातील लोकांचा खेळातील सहभाग, प्रमुख क्रीडा स्पर्धा, खेळातील विविधता आण सर्वसमावेशकता यामुळे आंतरराष्ट्रीय स्पर्धांमध्ये आपल्या खेळाडूंच्या कामगिरीत सुधारणा होईल आणि भारत आणि ऑस्ट्रेलिया यांच्यातील द्विपक्षीय संबंध मजबूत होतील.
ऑस्ट्रेलियासोबत द्विपक्षीय सहकार्यामुळे क्रीडाक्षेत्राला मिळणारे लाभ, सर्व क्रीडापटूंना त्यांची जात,पंथ,प्रदेश,धर्म आणि लिंग विचारात न घेता,समान प्रमाणात लागू होतील.S.Kakade/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 48
पंतप्रधान कार्यालय
बुटा सिंग यांच्या निधनाबद्दल पंतप्रधानांकडून शोक व्यक्त
नवी दिल्ली, 2 जानेवारी 2021
पंतप्रधान नरेंद्र मोदी यांनी बुटा सिंग यांच्या निधनाबद्दल तीव्र शोक व्यक्त केला आहे.
‘‘बुटा सिंग जी, एक अनुभवी प्रशासक आणि समाजातल्या गरीब आणि दुर्बल वर्गाच्या हितासाठी आवाज उठवणारे प्रभावी नेते होते. त्यांच्या निधनामुळे मला दुःख झाले आहे. त्यांचा परिवार आणि समर्थकांविषयी सहसंवेदना व्यक्त करतो.’’ असे पंतप्रधान मोदी यांनी व्टिटर संदेशात म्हटले आहे.G.Chippalkatti/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
प्रधानमंत्री भारतीय जनौषधी योजनेने  आर्थिक वर्ष 2021-22 साठी निर्धारित केलेले उद्दिष्ट केवळ 6 महिन्यांत पूर्ण केले
जनौषधी केंद्रांची संख्या वाढून 8,308 वर पोहोचली, देशभरातील सर्व जिल्ह्यांमध्ये ही केंद्र कार्यरत
पीएमबीजेपी अंतर्गत उपलब्ध औषधांची किंमत ब्रँडेड औषधांपेक्षा 50%-90% कमी
नवी दिल्ली, 6 ऑक्टोबर 2021
भारतीय औषोधोत्पादन आणि वैद्यकीय उपकरणे विभाग , या प्रधानमंत्री भारतीय जनौषधी योजनेची  अंमलबजावणी करणाऱ्या संस्थेनं, 8,300 प्रधानमंत्री भारतीय जनौषधी केंद्र  सुरु करण्याचे आर्थिक वर्ष 2021-22 साठी निर्धारित केलेले उद्दिष्ट सप्टेंबर, 2021 अखेरीच्या आधीच पूर्ण केले आहे. देशातील सर्व जिल्ह्यांमध्ये प्रधानमंत्री भारतीय जनौषधी योजनेनेअंतर्गत  जनौषधी केंद्र सुरु करण्यात आली आहेत.
प्रधानमंत्री भारतीय जनौषधी योजनेनेअंतर्गत सध्या 1,451 औषधे आणि 240 शस्त्रक्रिया उपकरणे जनौषधी केंद्रांमध्ये उपलब्ध आहेत. आणखी नवीन औषधे आणि ग्लुकोमीटर, प्रथिने भुकटी, सत्वावर आधारित पूरक अन्नपदार्थ, प्रथिने वडी, रोग प्रतिकारशक्तीसाठीची वडी इत्यादी पोषणासाठीची उत्पादने देखील या केंद्रांमध्ये ठेवण्यात आली आहेत.
सर्वसामान्यांना विशेषतः गरीबांना परवडणाऱ्या दरात दर्जेदार औषधे उपलब्ध करून देण्याच्या दृष्टीने, सरकारने मार्च 2024 पर्यंत प्रधानमंत्री भारतीय जनौषधी केंद्रांची  संख्या 10,000 पर्यंत वाढवण्याचे उद्दिष्ट ठेवले आहे.
प्रधानमंत्री भारतीय जनौषधी योजनेची सुविधा उपलब्ध करून देणारं ''जनौषधी सुगम" हे मोबाईल ऍप्लिकेशनने जनतेला "एक डिजिटल व्यासपीठ प्रदान केले आहे.
पीएम बीजेपी अंतर्गत उपलब्ध औषधांची किंमटी ब्रँडेड औषधांच्या किंमतीपेक्षा 50% -90% कमी आहेत. गेल्या आर्थिक वर्षात  मध्ये पीएमबीजेपी ने 665.83 कोटी रुपयांच्या विक्रीचे  उद्दिष्ट साध्य केले आहे. यामुळे देशातील सामान्य नागरिकांची 4,000 कोटी रुपयांची बचत झाली आहे.
कोविड 19 संकटाच्या पार्श्वभूमीवर, प्रधानमंत्री भारतीय जनौषधी योजना  देशाला अत्यावश्यक सेवा देत आहे. लॉकडाऊन दरम्यानही जनौषधी केंद्र कार्यरत राहिली.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 260
अर्थ मंत्रालय
शाश्वत विकास हा भारतीय विकास रणनीतीमधील गाभा; त्यासाठी शाश्वत आर्थिक उत्तेजन आणि व्यापक आर्थिक सुधारणा -आर्थिक सर्वेक्षण
नवी दिल्ली, 29 जानेवारी 2021
शाश्वत विकास उद्दिष्टे  सामाजिक, आर्थिक आणि पर्यावरणीय परिमाणांचे एकत्रीकरण करून भारतासाठी सर्वसमावेशक विकासात्मक कार्यसूची समाविष्ट करतात. केंद्रीय अर्थ व कंपनी व्यवहार मंत्री निर्मला सीतारामन यांनी आज संसदेत सादर केलेल्या आर्थिक वर्ष 2020-21 साठी आर्थिक सर्वेक्षणात या दृष्टिकोनावर भर दिला.
कोविड महामारीच्या जबरदस्त परिणामाचा प्रतिकार करण्यासाठी केवळ राष्ट्रात, राष्ट्राराष्ट्रामध्येच नाही तर पिढ्यांमध्येही समानता आणण्याचे आवाहन त्यांनी केले.
भारत आणि शाश्वत विकास उद्दिष्टे
सर्वेक्षणात नमूद केले आहे की एसडीजींना सरकारच्या धोरण, योजना आणि कार्यक्रमांमध्ये मुख्य प्रवाहात आणण्यासाठी भारताने अनेक सक्रिय पावले उचलली आहेत.
कोविड -19 महामारीच्या अभूतपूर्व संकटामुळे उद्भवलेल्या आव्हानांचा उल्लेख या सर्वेक्षणात आहे. तसेच शाश्वत विकास हा भारतीय विकास रणनीतीमधील गाभा असल्याचे यात म्हटले आहे.
हवामान बदल
आर्थिक सर्वेक्षणानुसार भारत हा अनेक सक्रिय हवामानविषयक उपक्रम राबवित आहे. त्यात हवामान बदलावरील राष्ट्रीय कृती योजना , जवाहरलाल नेहरू राष्ट्रीय सौर अभियान , हवामान बदल कृती योजना , हवामान बदलावरील राष्ट्रीय अनुकूलन निधी तसेच भारतात इलेक्ट्रिक वाहनांचा वापर आणि उत्पादनासाठी त्वरित अंमलबजावणी यासारख्या सरकारच्या महत्वाकांक्षी उपक्रमांचा उल्लेख करण्यात आला आहे.
शाश्वत हवामान वित्तपुरवठा
समाज कल्याणकारी उद्दीष्ट साकार करण्यासाठी कार्यरत असलेल्या सामाजिक उपक्रमांद्वारे भांडवल उभारण्यासाठी सेबीच्या नियामक तत्वाखाली भारत एक सामाजिक शेअर बाजार  उभारण्याच्या दिशेने वाटचाल करीत आहे.
या सर्वेक्षणात चीननंतर उभरत्या बाजारात भारत दुसर्या क्रमांकाचा हरित बॉन्ड मार्केट असल्याचे नमूद केले आहे. 2017 मध्ये, भारतातील ग्रीन बॉन्ड्सच्या चलनास पाठबळ देण्यासाठी सेबीने भारतीय शेअर बाजारात हरित बॉन्डच्या यादीसह हरित बाँडसंदर्भातील मार्गदर्शक सूचना जारी केली. 24 डिसेंबर 2020 पर्यंत भारतात आठ ईएसजी म्युच्युअल फंड सुरू झाले आहेत.
आंतरराष्ट्रीय स्तरावर भारताचा पुढाकार
विकासाचे शाश्वत मॉडेल विकसित करण्यासाठी आणि आपत्ती निवारक पायाभूत सुविधा उपलब्ध करुन देण्यासाठी जागतिक स्तरावर भारताने घेतलेल्या पुढाकारांचा सर्वेक्षणात उल्लेख आहे.
1. आंतरराष्ट्रीय सौर युती  ने नुकतीच जागतिक स्तरावर सौर ऊर्जा क्रांती घडवून आणण्यासाठी ‘वर्ल्ड सोलर बँक’ आणि ‘वन सन वन वर्ल्ड वन ग्रिड इनिशिएटिव्ह’ या दोन नवीन उपक्रमांची सुरूवात केली आहे. आयएसए सचिवालयानं नुकतीच जागतिक सार्वजनिक आणि खासगी कंपन्यांचा समावेश असलेल्या ‘शाश्वत हवामान उपक्रमांसाठी युती’ सुरू केली आहे. सदर देशांना कला आणि अद्ययावत सौर तंत्रज्ञानाचे प्रदर्शन करण्याच्या उद्देशाने सप्टेंबर 2020 मध्ये त्यांनी प्रथम जागतिक सौर तंत्रज्ञान परिषदेचे  आयोजन केले होते.
2. आपत्ती निवारण पायाभूत सुविधांसाठी युती: राष्ट्रीय सरकारद्वारे सर्वसमावेशक बहु-भागधारक व्यासपीठ म्हणून युती कार्य करते, जिथे आपत्ती निवारणाच्या पायाभूत सुविधांचे विविध पैलू जाणून घेऊन त्यांची देवाणघेवाण केली जाते. सीडीआरआय ऊर्जा आणि वाहतूक क्षेत्राची लवचीकता वाढविण्यावर काम करीत असून सर्व खंडातील देश आणि विविध स्तरातील विकास आणि जोखीम यात या देशांना समाविष्ट करण्यासाठी आपली सदस्यता वाढविण्याच्या विचारात आहे.M.Chopade/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 8883
पंतप्रधान कार्यालय
मिलाद-उन-नबी निमित्त पंतप्रधानांनी शुभेच्छा दिल्या
पंतप्रधान नरेंद्र मोदी यांनी मिलाद-उन-नबी निमित्त शुभेच्छा दिल्या आहेत.
एका ट्विटमध्ये पंतप्रधान म्हणाले;
"मिलाद-उन-नबीच्या हार्दिक शुभेच्छा. यानिमत्ताने आपल्या समाजात शांतता, एकता आणि करुणेची भावना अधिक सुदृढ होवो अशी कामना करतो. ईद मुबारक."
पंतप्रधान कार्यालय
पंतप्रधानांनी महावीर जयंतीनिमित्त जनतेला दिल्या शुभेच्छा
पंतप्रधान नरेंद्र मोदी म्हणाले, की भगवान महावीर यांनी आपल्याला शांती आणि स्वयं-शिस्तीचा संदेश दिला आहे. पंतप्रधानांनी महावीर जयंतीच्या या मंगल समयी सर्वांच्या आरोग्यासाठी आणि सर्वांचे परीश्रम फलदायी होवोत, यासाठी प्रार्थना केली.
इलेक्ट्रॉनिक्स आणि माहिती तंत्रज्ञान मंत्रालय
कर्मचारी-उद्योजकांच्या युगात - उद्योगांचे कॅप्टिव्ह मॉडेल अयशस्वी होऊ शकते - जिथे कर्मचारी एकाच वेळी एकापेक्षा जास्त नियोक्त्यासाठी काम करतात या व्यवस्थेसंदर्भात बोलताना राज्यमंत्री राजीव चंद्रशेखर यांनी व्यक्त केले मत
हे कर्मचारी-उद्योजकांचे युग आहे आणि, तरुण भारतीय तंत्रज्ञान जाणकार मनुष्यबळाच्या मनात आणि वृत्तींमध्ये रचनात्मक बदल झाला आहे हे आता कॉर्पोरेट्स/कंपन्यांनी समजून घेतले पाहिजे, असे केंद्रीय इलेक्ट्रॉनिक्स आणि माहिती तंत्रज्ञान आणि कौशल्य विकास राज्यमंत्री राजीव चंद्रशेखर यांनी सांगितले. ते आज नवी दिल्लीत भारतीय सार्वजनिक व्यवहार मंचाच्या  9 व्या वार्षिक मंच 2022 ला संबोधित करत होते.
मूनलायटिंग अर्थात जिथे कर्मचारी एकाच वेळी एकापेक्षा जास्त नियोक्त्यासाठी काम करतात या मुद्द्यावर बोलताना मंत्री म्हणाले की, जेव्हा कर्मचार्यांनी मोठ्या औद्योगिक आस्थापनांमध्ये काम सुरु केले आणि त्यांचे आयुष्य नोकरी करून घालवले ते दिवस आता मागे पडले आहेत. आजच्या तरुणांमध्ये कमावण्याची इच्छा, स्वतःच्या कौशल्याची अधिक मूल्ये निर्माण करण्याची इच्छा आणि आत्मविश्वासाची भावना आहे. त्यामुळे , ज्या कंपन्यांना त्यांच्या कर्मचार्यांवर निर्बंध घालत तुम्ही स्वतःच्या स्टार्ट-अपसाठी काम करू नका असे म्हणायचे आहे त्यांचे प्रयत्न अयशस्वी ठरतील,” असे त्यांनी सांगितले.
''कोणतीही कॅप्टिव्ह मॉडेल्स निष्प्रभ होत जातील. आता सेवा देताना कर्मचार्यांनी उद्योजक व्हावे अशी नियोक्त्याची अपेक्षा असते. तेच लोक स्वतःला ही गोष्ट वैयक्तिकरित्या लागू करू शकतात. अशी एक वेळ येईल जिथे उत्पादन व्यावसायिकांचा एक समुदाय असेल जो अनेक प्रकल्पांसाठी आपला वेळ विभागून घेईल ज्याप्रमाणे वकील किंवा सल्लागार करतात, कामाचे हेच भविष्य आहे'',असे ते म्हणाले. त्यांनी स्पष्टपणे त्यांनी सांगितले की, जिथे कर्मचारी एकाच वेळी एकापेक्षा जास्त नियोक्त्यासाठी काम करतात या व्यवस्थेने कोणत्याही कराराच्या दायित्वांचे उल्लंघन करू नये.
लवकरच हितसंबंधितांशी सल्लामसलत करण्यासाठी मांडल्या जाणाऱ्या डिजीटल इंडिया विधेयकाविषयी बोलताना मंत्री म्हणाले की, हे विधेयक अधिक रचनात्मक असेल आणि तंत्रज्ञान क्षेत्रातील विशिष्ट बदल आणि अडथळ्यांची ते दखल घेईल.
अर्थ मंत्रालय
सीमाशुल्क सहकार्य आणि सीमाशुल्क विषयक परस्पर प्रशासकीय सहकार्य यासंदर्भात भारत सरकार आणि युनायटेड किंगडम ऑफ ग्रेट ब्रिटन आणि उत्तर आयर्लंड यांच्यातल्या कराराला केंद्रीय मंत्रीमंडळाची मान्यता
सीमाशुल्क सहकार्य आणि सीमाशुल्क विषयक परस्पर प्रशासकीय सहकार्य यासंदर्भात भारत सरकार आणि युनायटेड किंगडम ऑफ ग्रेट ब्रिटन आणि उत्तर आयर्लंड यांच्यातल्या करारावर स्वाक्षऱ्या करण्याला पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रीमंडळाच्या बैठकीत मान्यता देण्यात आली आहे.
प्रभाव
सीमाशुल्क संदर्भातल्या गुन्ह्यांच्या तपासात संबंधित माहिती उपलब्ध होण्यासाठी आणि असे गुन्हे रोखण्यासाठी हा करार उपयुक्त ठरणार आहे. यामुळे या देशांमधला व्यापार अधिक सुलभ होण्याबरोबरच व्यापारी मालाला सीमाशुल्क विभागाकडून प्रभावी रीतीने मंजूरी सुनिश्चित होणार आहे.
अंमलबजावणी धोरण आणि उद्दिष्ट :
संबंधित सरकारांकडून मंजुरी मिळाल्यानंतर दोन्ही देशांच्या सरकारांच्या वतीने करारावर स्वाक्षऱ्या केल्या जातील. दोन्ही बाजूंच्या अधिकृत प्रतिनिधीनी स्वाक्षऱ्या केल्यानंतर महिन्याच्या पहिल्या तारखेपासून हा करार अमलात येईल.
पार्श्वभूमी
दोन्ही देशांमधल्या सीमाशुल्क अधिकाऱ्यांमध्ये माहिती आणि गुप्त माहितीची देवाण-घेवाण करण्यासाठी कायदेशीर ढाचा हा करार पुरवेल. सीमाशुल्क कायद्याची सुयोग्य अंमलबजावणी, सीमाशुल्क विषयक गुन्ह्यांचा तपास आणि अशा गुन्ह्यांना प्रतिबंध आणि वैध व्यापार सुलभ करण्यासाठी हा करार उपयुक्त ठरणार आहे. दोन्ही देशांच्या सीमाशुल्क प्रशासनाच्या सहमतीने प्रस्तावित कराराच्या मसुद्याला अंतिम रूप देण्यात आले आहे. भारतीय सीमाशुल्क विभागाच्या विशेषकरून सीमाशुल्क मूल्याच्या अचूकतेबाबत माहितीची देवाण-घेवाण, जकात वर्गीकरण आणि मालाच्या उत्पत्तीबाबतच्या चिंतांची दखल या करारात घेण्यात आली आहे.